《三宿岩》
清代·王友亮

旧传三宿虞丞相，健笔岩端纪岁华。落日大江屯虎豹，清风峭壁动龙蛇。

独留遗像围赪玉，无复题名罩碧纱。客到欲为桑下恋，一声林磬又栖鸦。

作者简介：（1742—1797）安徽婺源人，字景南，号葑亭。初由举人官内阁中书、军机章京。乾隆五十六年进士，官至通政司副使。官刑部时，决狱多平反。工诗文，诗格与袁枚相近。有《葑亭文集》、《双佩斋集》、《金陵杂咏》。